****

 **REPUBLIKA HRVATSKA**

**VUKOVARSKO-SRIJEMSKA ŽUPANIJA**

**OPĆINA NEGOSLAVCI**

**Općinsko vijeće**

**KLASA:** 400-08/21-01/01

**URBROJ:** 2196-19-02-22-08

**Negoslavci,** 15.06.2022. godine

 Na temelju članka 35. i članka 48. Zakona o lokalnoj i područnoj (regionalnoj) samoupravi ("Narodne novine" broj 33/01, 60/01, 129/05, 109/07, 125/08, 36/09, 150/11, 144/12, 19/13. – pročišćeni tekst, 137/15 – ispravak i 123/17), članka 289. Zakon o socijalnoj skrbi ("Narodne novine" broj 18/22 i 46/22) i članka 19., stavka 1., točke 2. Statuta Općine Negoslavci („Službeni glasnik Općine Negoslavci“ broj 1/21), Općinsko vijeće Općine Negoslavci na svojoj redovnoj sjednici održanoj dana 15.6.2022. godine donosi

**Program** **javnih potreba u socijalnoj skrbi Općini Negoslavci za 2022. godinu**

**I**

 Programom javnih potreba u socijalnoj skrbi u Općini Negoslavci za 2022. godinu osigurava se zaštita i pomaganje ugroženih i nemoćnih osoba, osoba s invaliditetom i/ili drugih osoba koje same ili uz pomoć članova obitelji ne mogu zadovoljiti svoje potrebe zbog nepovoljnih osobnih, gospodarskih, socijalnih i drugih okolnosti.

**II**

Za ostvarenje Programa javnih potreba u socijalnoj skrbi Općini Negoslavci za 2022. godinu u proračunu Općine osigurana su sredstva u slijedećim iznosima:

|  |  |
| --- | --- |
| **NAZIV** | **PLANIRANA SREDSTVA** |
| Pomoć obitelji i kućanstvima | 20.000,00 kn |
| Jednokratne pomoći | 70.000,00 kn |
| Jednokratne pomoći umirovljenicima | 70.000,00 kn |
| Paketi za potrebite | 30.000,00 kn |
| Sufinanciranje prijevoza građana | 52.000,00 kn |
| Ogrijev | 10.000,00 kn |
| Dječji paketići | 30.000,00 kn |
| **UKUPNO** | 282.000,00 kn |

Za nepredviđene intervencije u Programu, Općinski načelnik Općine može priznati prava iz socijalne skrbi i van stavki utvrđenih ovim Programom u slučaju kada se osobe trenutno nalaze u nepredviđenim okolnostima (bolest, smrt člana obitelji i dr.) ili kada žive u osobito teškim materijalnim i socijalnim prilikama.

**III**

Uvjeti, kriteriji te postupak za realizaciju programa utvrdit će Općinski načelnik posebnom Odlukom.

Za provedbu ovog Programa zadužuje se Jedinstveni upravni odjel Općine Negoslavci.

**IV**

Ovaj Program stupa na snagu osmog dana od dana objave u Službenom glasniku Općine Negoslavci.

**Predsjednik Općinskog vijeća:**

Miodrag Mišanović